84. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 124001/14/84 της 23 Οκτ./15 Νοεμ. 1984 (ΦΕΚ  Β΄811) Προσόντα υποψηφίων για κατάταξη στο βαθμό του Ανθυποπλοιάρχου Λ.Σ. (Τεχνικών). Έχοντες υπόψη: α)Τα άρθρ. 5 παρ. 5 και 7 παρ. 3 του Ν.Δ. 1320/72 «περί καθορισμού ειδικοτήτων των στελεχών του Λιμενικού Σώματος, αυξήσεως των οργανικών θέσεων και κατανομής και πληρώσεως τούτων» (ΦΕΚ 248Α/72). β)Το άρθρ.13 παρ. 1, 2 και 3 του Νόμ. 1482/84 «Επικουρική ασφάλιση των ναυτικών και άλλες διατάξεις» (ΦΕΚ 153Α/84), αποφασίζουμε: 1.Οι υποψήφιοι, άνδρες και γυναίκες, για κατάταξη στο Λιμενικό Σώμα με το βαθμό του Ανθυποπλοιάρχου Λ.Σ. (Τεχνικών) εκτός από τα προσόντα που ορίζονται από τα άρθρ. 5 παρ. 1 και 7 παρ. 3 του Ν.Δ. 1320/72, όπως τροποποιήθηκε από το άρθρ. 13 του Νόμ. 1482/84, πρέπει να έχουν και τα κατωτέρω: (Αντί για τη σελ. 120,503(α) Σελ. 120,503(β) Τεύχος 1369 Σελ. 33 α.Να είναι Ελληνικής Ιθαγένειας, γραμμένοι ή γραμμένος στα Μητρώα ή Δημοτολόγια, αντίστοιχα, Δήμου ή Κοινότητας. β.Να είναι ηλικίας μέχρι 32 ετών (ως ημερομηνία γέννησής του θεωρείται η 31 Δεκεμβρίου του έτους που γεννήθηκαν). γ)Να μην έχουν καταδικαστεί σε εγκληματική ποινή ή ποινή για κάποιο από τα πλημμελήματα που αναφέρονται στα άρθρ. 207 μέχρι 211,216 μέχρι 222,224 μέχρι 230,236, 244, 299 μέχρι 301, 304, 336, 345, 349, 351, 363, 372, 375, 378, 385, 386, 389, 390, 407 και 408 του Ποινικού Κώδικα καθώς και για τα αδικήματα λαθρεμπορίας, λαθραλιείας και ναυταπάτης, να μην έχουν παραπεμφθεί με οριστικό βούλευμα για οποιοδήποτε από τα αδικήματα αυτά και να μην έχουν καταδικασθεί σε στέρηση των πολιτικών δικαιωμάτων γενική ή μερική. δ. Να είναι στρατολογικά εντάξει οι άνδρες ε. Να κριθούν κατάλληλοι, σύμφωνα με τα προβλεπόμενα για τα Μόνιμα Στελέχη του Στρατεύματος, όπως ορίζουν οι διατάξεις του Π.Δ. 111/74 (ΦΕΚ 38Α/74) ή οι διατάξεις που ισχύουν κάθε φορά εξεταζόμενοι από την ΑΝΥΕ. στ. Να έχουν ανάστημα τουλάχιστον 1,65 μ.οι άνδρες και 1,60 μ. οι γυναίκες.  ζ. Οι υποψήφιοι και οι υποψήφιες που έχουν δίπλωμα Ανώτατων ή Πολυτεχνικών Σχολών του εξωτερικού, να έχουν και άδεια άσκησης του επαγγέλματος της ειδικότητάς τους. 2.Η απόφαση αυτή να δημοσιευθεί στην Εφημερίδα της Κυβερνήσεως και από τη δημοσίευσή της παύει να ισχύει η προηγούμενη 122004/24/77/ 29.9.77 (ΦΕΚ 997Β/13.10.1977) αντίστοιχη απόφαση. 